ועדת הכלכלה, כנסת 16, פרוטוקול מספר 281, 2004-10-27 08:00

התחבורה: "בתקנות התעבורה התשס"א-2001, שפורסמו ביום 30.9.2001 ואשר תוקפן הוארך לפני כשנה עד ליום 29.9.2004.

התחבורה: נקבע כי על אף האמור בתקנה 84 (א) לתקנות התעבורה, בתקופה שעד ליום 29.9.2004, מותר להסיע נוסעים בשכר ברכב מסחרי אחוד ובלתי אחוד שמוגן נגד ירי, מיש"ע לישראל ובכיוון ההפוך.

התחבורה: הסדר זה נדרש בזמנו על ידי הגורמים הביטחוניים לצורך ביצוע הסעות ביש"ע, ולאחר בירור עם הגורמים הנוגעים בדבר מבקש שר התחבורה להאריכו בשנה נוספת" אנחנו קיימנו באמת את הישיבה הזאת ב- 29.9.2003.

התחבורה: ופחות או יותר בסיכום, מה שנאמר על-ידי זה ששאלנו את משרד התחבורה, אם במשרד התחבורה מקיימים דיונים ומה שיקרה אחרי התקופה הנוכחית.

התחבורה: ומה יקרה עם כל אותן חברות הסעה שמסיעות כרגע ביהודה ושומרון.

התחבורה: ושאנשים השקיעו כסף, קנו מכוניות וכעת הם מתפרנסים מהסעת תלמידים.

התחבורה: מכיוון שחברת הסעות כזאת נכנסה להשקעות גדולות, משרד התחבורה לא מתכוון שבעתיד היא תסיים את תפקידה.

התחבורה: אם נניח מחר בבוקר, יקרה מצב שהם לא יצטרכו להיות שם אולי.

לאה ורון: אשר על כן החליטה הוועדה לאשר את הוראת השעה הישנה בלבד, על-מנת שבמהלכה יוכל המשרד לקבוע מדיניות.

עדה וייס: מה שאני ביררתי, רוב כלי הרכב הם בבעלות המועצות האזוריות ולא אנשים פרטיים.

עדה וייס: מיעוט כלי הרכב הם בבעלות אנשים פרטיים.

עדה וייס: כך מה שיקרה אחרי שהוראת השעה תפוג, הם ישמשו להסעה.

עדה וייס: לא יהיה שכר, יש הרבה שימושים היום גם לרכב כזה ממוגן ירי באזור שלא מסיע בשכר.

נחום גבאי: המצב באמת לא השתנה, להפך, אפילו החמיר.

נחום גבאי: יש חסר באוטובוסים ציבוריים להסעות למיניהם.

נחום גבאי: ולכן הבקשה עדיין בעינה עומדת.

אבינועם טלבי: כן, יש הרבה כלי רכב שבאמת השקיעו הון במיגון שלהם.

אבינועם טלבי: אני מדבר על רכבים לא של המועצות האזוריות, אלא של חברת ההסעה.

אבינועם טלבי: אגב, הרכבים של המועצות האזוריות לא עושות הסעות בשכר.

אבינועם טלבי: הם לא מגישות חשבוניות או משהו.

אבינועם טלבי: וכל הרכבים האלה שבאמת עברו את השדרוג הזה, של רכב מוגן, שהעלויות שלו הם לפעמים כפולות ממחיר הרכב, לכן הן צריכות לראות איזה גושפנקא קבועה לביצוע הסעות לשטחים, כל זמן שהשטחים כמובן מבחינה פוליטית, בידינו.

לאה ורון: למה בכלל נדרשים להסדר הזה, לכלי הרכב?

לאה ורון: אם אותם בעלי חברות ואותם בעלי כלי-רכב פרטיים השקיעו כספים במיגון של הרכבים הפרטיים שלהם, למה אותם רכבים פרטיים לא יכולים להסיע בשכר אנשים מיש"ע.

נחום גבאי: זה מה שאנחנו נאבקים לאפשר להם להסיע בשכר.

עדה וייס: אסור להם להסיע בדרך-כלל בשכר.

עדה וייס: מכיוון שחסרים עוד מאות אוטובוסים ממוגנים.

שלום שמחון: השאלה מדוע?

שלום שמחון: הרי בסופו של דבר אם הרכבים האלו השקיעו, למה צריך את הוראת השעה הזו, למה לא נותנים לה מישהו קבוע.

נחום גבאי: היום תקנות התעבורה מונעות מרכבים מהסוג הזה, מרכב אחוד, לגבות שכר אלא אם זה אוטובוס, שיש להם רישיון ציבורי.

נחום גבאי: אנחנו מדברים על רכבים שהם לא אוטובוסים, שאין להם רשיון ציבורי.

נחום גבאי: להסיע תמורה כאשר כל נוסע משלם בנפרד.

שלום שמחון: לרפורמה המתכוננת על-ידי משרד התחבורה, מה יהיה מצבם של הרכבים האלו?

עדה וייס: זה לא רכב שמיועד להסיע נוסעים בשכר.

עדה וייס: לא רכב ייעודי להסעה בשכר, זה רכב מיועד לעבודות מסחריות.

לאה ורון: אבל הוא בכל זאת מסיע.

לאה ורון: זאת אומרת, בגלל התקנה 84(א).

עדה וייס: אולי למחסור.

עדה וייס: אפשר להסיע בו נוסעים, אבל הוא לא מיועד להסעה בשכר.

עדה וייס: הוא לא בנוי לזה גם.

לאה ורון: אז לא דנו באופן קבוע על התקנה, ממשיכים למצוא פתרונות עוקפים?

עדה וייס: כי חסרים כלי רכב ממוגני ירי.

נחום גבאי: והדבר מותנה במצב הביטחוני.

נחום גבאי: אם מחר יבוא שלום, אז כנראה שהם יסיעו.

נחום גבאי: או ייהפכו מסיעים קבלניים.

אבינועם טלבי: מאוד מסוכן שרכבים שהם לא רכבי הסעה, מסיעים נוסעים.

אבינועם טלבי: רכב הסעה יש לו הרבה מאוד תקנות ואיסורים וקציני בטיחות ואת כל הדברים שאתם מכירים.

שלום שמחון: יש לך נתונים בכמה רכבים מדובר?

אבינועם טלבי: הרכבים הממוגנים הם בערך, בדרך-כלל נקנים ונרכשים והופכים את השדרוג בהתאם לדרישה בשטח.

אבינועם טלבי: אני לא יודע, אני כמנכ"ל הארגון, אם אני אדע לקבל נתונים - אנחנו נתגבר את כמות הרכבים.

אבינועם טלבי: אני לא נמצא בבעיה של חוסר.

עדה וייס: אתה מפעיל אוטובוסים זעירים?

אבינועם טלבי: נכון.

עדה וייס: לאוטובוסים זעירים אין בעיה.

עדה וייס: הבעיה היא מה שרשום כרכב מסחרי.

אבינועם טלבי: אסור לו להסיע נוסעים.

עדה וייס: "תקנות התעבורה (הוראות שעה) (תיקון) התשס"ה 2004- - תיקון תקנה 2.

עדה וייס: בתקנה 2 לתקנות התעבורה (הוראת שעה), התשס"ב 2001-, במקום "לשנתיים מיום פרסומן" יבוא: "לארבע שנים מיום פרסומן".

שלום שמחון: הערות.

אבינועם טלבי: אבל מה המשמעות להארכת התקנה לעוד שנה?

שלום שמחון: אנחנו בפעם הקודמת נתנו לשנה, למה עכשיו כבר לשנתיים?

עדה וייס: התקנה המקורית היתה לשנתיים.

עדה וייס: התיקון בשנה שעברה קבע לשלוש שנים, תיקון הנוסח פשוט שנאמר במקום: "שנתיים" יבוא: "שלוש שנים".

עדה וייס: והיום אנחנו מבקשים לתקן "ארבע שנים".

עדה וייס: זה מיום כניסתה לתוקף מתשס"ב.

שלום שמחון: זאת אומרת, בשנה הבאה תצטרכו לבוא עוד פעם?

עדה וייס: בשנה הבאה צריך לבוא עוד פעם, אם יהיה צורך בדבר.

אבינועם טלבי: אם יבואו משרד התחבורה או במועצות האזוריות, יגידו איפה יש חוסר, אנחנו נשלים את זה.

אבינועם טלבי: אין בעיה, אנחנו עושים עבודה היום, אין עודף עבודה.

נחום גבאי: מה אם אלה שבינתיים מיגנו?

אבינועם טלבי: הפרטיים?

נחום גבאי: כן.

אבינועם טלבי: בגלל שהם קנו אז הם צריכים.

שלום שמחון: הנקודה ברורה.

שלום שמחון: אם אין הערות, אז אני רוצה להצביע על התקנה.

שלום שמחון: הצבעה מי בעד -יש בעד.

שלום שמחון: מי נגד - אין מי נמנע - אין.

שלום שמחון: אנחנו אישרנו את התקנה בנוסחה, כפי שהוקראה כאן כרגע ל"ארבע שנים מיום פרסומה" תקנות התעבורה.

שלום שמחון: תודה רבה.

שלום שמחון: הישיבה נעולה.